Notícia | 'Món Sant Benet acull el Festival de Música Clàssica de Sant Fruitós'
Món Sant Benet posa a disposició diferents espais del monestir i el seu entorn per als quatre concerts programats pels dijous del mes de juliol
El preu individual de les entrades és de 20 euros. L'abonament per assistir als 4 concerts costarà 60 euros. Tant les entrades com els abonaments es poden adquirir anticipadament al Teatre Kursaal, a través de les modalitats online, telefònica i presencialment, a taquilla, i a les oficines de l'Àra de Cultura de l'ajuntament de Sant Fruitós de Bages. El mateix dia, les localitats podran adquirir-se a l'entrada del concert, a Món Sant Benet.
Com a principal novetat, enguany s'han dissenyat paquets específics amb sopar i estades a l'Hotel Món per als quals caldrà fer reserva prèvia a través del telèfon 93 875 94 04 o bé per correu electrònic, enviant un missatge a l'adreça hotel@monstbenet.com. Les tres propostes per gaudir del festival i de Món Sant Benet són les següents: Concert més sopar: 45 euros; Concert, sopar i allotjament a l'Hotel Món: 134 euros (1 persona), 185 euros (dues persones); i concert més allotjament: 109 euros (1 persona), 135 euros (2 persones).
Els concerts tindran lloc els dijous del mes de juliol, a les 10 de la nit.
07/07/2016.- Sala Gran de Montserrat del Monestir de Sant Benet
La soprano Núria Rial, soprano, actuarà acompanyada del conjunt Artemandoline, amb el programa 'Sospiri d'amanti'. Obres de Häendel, Paisiello, Vivaldi i Caldara, entre altres.
14/07/2016.- Sala sota teulada del Monestir de Sant Benet
Mireia Pintó, mezzosoprano, i Mac McClure, piano interpretan un repertori amb obres de Satie, Poulenc, Weill, Bolcom i Britten sota el títol 'Cabaret songs'.
21/07/2016.- Jardí de Montserrat del Monestir de Sant Benet
Sota el títol 'Masterconcert', el Quartet Mèlt posarà damunt l'escenari a l'aire lliure un programa que inclou peces de Des Prez, Janequin, Mozart i cançons tradicionals catalanes.
28/07/2016.- Sala sota teulada del Monestir de Sant Benet.
Vladislav Bronevetzky, piano, i l'Orquestra de Cambra de Terrassa 48 clouran el festival amb un concert que inclourà obres de Bach, Telemann i Hasse.
Més informació a http://www.festivalsantfruitos.com/